stanford-oval/wikipedia huggingface dataset:
สึคิโนะ อุซางิ

| สึคิโนะ อุซางิ |
| --- | --- |
ตัวละครใน เซเลอร์มูน
ปรากฏครั้งแรก: เซเลอร์มูน ตอนที่ 1: อุซางิ - เซเลอร์มูน (พ.ศ. 2534)
สร้างโดย: นาโอโกะ ทาเคอุจิ
ออกแบบโดย: นาโอโกะ ทาเคอุจิ
ให้เสียงโดย: ญี่ปุ่น: โคโตโนะ มิตสึอิชิ (ตอนที่ 1–43 และ 51–200, เซเลอร์มูนคริสตัล) คาเอะ อารากิ (ตอนที่ 44–50) อังกฤษ: เทรซี่ มัวร์ (ตอนที่ 1–11, 15, และ 21, DiC) เทอรี่ ฮอคส์ (ตอนที่ 12–14, 16–20, และ 22–82, และภาค Movie, DiC & Pioneer) ลินดา บัลลันไทน์ (CWi) สเตฟานี เช (ViZ) ไทย: วิภาดา จตุยศพร (MCOT HD) ศันสนีย์ วัฒนานุกูล (Right Picture, ภาค S) ศรีอาภา เรือนนาค   (Right Beyond, พ.ศ. 2555) ชุติกาญจน์ บางแดง (อ้ายฉีอี้, เซเลอร์มูน คริสตัล)
สึคิโนะ อุซางิ (ญี่ปุ่น: 月野うさぎ; โรมาจิ: Tsukino Usagi; ราชบัณฑิตยสภา: สึกิโนะ อูซางิ; อังกฤษ: Usagi Tsukino) หรือ เซเลอร์มูน (ญี่ปุ่น: セーラームーン; โรมาจิ: Sērā Mūn; อังกฤษ: Sailor Moon) คือตัวละครตัวหลัก และเป็นนางเอก ที่สร้างโดย นาโอโกะ ทาเคอุจิ เธอได้ปรากฏตัวครั้งแรกในมังงะตอนที่ 1 "อุซางิ – เซเลอร์มูน" (ตีพิมพ์ครั้งแรกในนิตยสารนากาโยชิของญี่ปุ่นเมื่อวันที่ 28 ธันวาคม พ.ศ. 2534) และกำลังจะเป็นตัวละครเสริมในเกม mortal kombat 1
ลักษณะนิสัย

นางเอกของเรื่องผู้แปลงร่างเป็นเซเลอร์มูน จุดเด่นคือผมสีทองที่ขมวดเป็นทรงกลมคล้ายลูกซาลาเปา 2 ข้างบนศีรษะ ทำให้ใคร ๆ ต่างก็ชอบเรียกเธอว่า "ยัยหัวซาลาเปา" รวมทั้ง จิบะ มาโมรุ (สมัยที่ยังไม่รักกัน) อีกด้วย แม้ปกติแล้วอุซางิจะเป็นเด็กซุ่มซ่าม ขี้แย ผลการเรียนไม่เอาไหน กีฬาก็ไม่เก่งแต่เธอก็เป็นคนร่าเริงแจ่มใส จริงใจและรักเพื่อนมาก ในอดีตชาติอุซางิคือเจ้าหญิงเซเรนิตี้แห่งอาณาจักรซิลเวอร์มิลเลนเนี่ยมที่อยู่บนดวงจันทร์ ส่วนในอนาคตเธอได้กลายเป็นเนโอควีนเซเรนิตี้หรือมารดาของ อุซางิน้อย นั่นเอง อุปกรณ์ที่ใช้แปลงร่างของอุซางิคือปากกาวิเศษและเข็มกลัดวิเศษที่ได้จากลูน่า โดยปากกาวิเศษใช้แปลงร่างเป็นใครก็ได้ตามต้องการส่วนเข็มกลัดวิเศษใช้แปลงร่างเป็นเซเลอร์มูน
ข้อมูลส่วนตัว

ปรากฏตัวตั้งแต่เล่มที่ : 1 อุซางิ เซเลอร์มูน (มังงะ) ตอนที่ : 1 อุซางิคนขี้แย กลายเป็นสาวสวย (อนิเมะภาคแรก)
อายุ : 14 ปี (ภาคแรก, R) / 15 ปี (ภาค S, SuperS) / 16 ปี (ภาค Salior Stars)
ส่วนสูง : 152 ซม. (ภาคแรก) / 155 ซม. (ภาค S) / 160 ซม. (ภาค Salior Stars)
วันเกิด : 30 มิถุนายน
ราศี : กรกฎ
อัญมณีประจำราศี : ไข่มุก
กรุ๊ปเลือด : O
ครอบครัว : คุณพ่อ (สึคิโนะ เคนจิ : บ.ก.นิตยสาร), คุณแม่ (สึคิโนะ อิคุโกะ : แม่บ้าน), น้องชาย (สึคิโนะ ชินโง)
สีที่ชอบ : สีขาวดอกกุหลาบ , สีชมพูอ่อน Baby pink
ของกินที่ชอบ : ไอศกรีม, เค้ก
ของกินที่ไม่ชอบ : แครอท
วิชาที่ชอบ : คหกรรม
วิชาที่ไม่ชอบ : คณิตศาสตร์, ภาษาอังกฤษ
งานอดิเรก : กินของอร่อยและของหวาน (ขนม), เล่นวิดีโอเกม, อ่านหนังสือการ์ตูน, นอนฝันหวานแบบมาราธอน
จุดแข็ง : เชื่อมั่นในความรักและเชื่อมั่นในความซื่อสัตย์, มีความขี้อ้อน
ความฝันในอนาคต : เป็นเจ้าสาว
เซเลอร์มูน

อัศวินตัวแทนแห่งดวงจันทร์ ผู้พิทักษ์ความรักและความยุติธรรมและปกปักษ์รักษา "ผลึกเงินมายา" สีประจำตัวคือ สีเงิน ในเวลาต่อสู้เซเลอร์มูนมักจะกลัวศัตรูและเอาแต่หนีอยู่เสมอแต่เธอก็มีคทาวิเศษเป็นอาวุธสำคัญที่สามารถกำราบศัตรูได้แทบทุกชนิด แถมยังสามารถปลดรัดเกล้าที่หน้าผากออกมาใช้เป็นอาวุธได้ โดยมีชื่อท่าว่า "มูน เทียร่า แอคชั่น" (ในฉบับหนังสือการ์ตูนใช้ชื่อท่าว่า "มูนฟริสบี้" แต่ในฉบับอนิเมะได้เปลี่ยนชื่อใหม่ เพื่อหลีกเลี่ยงปัญหาลิขสิทธิ์เครื่องหมายการค้า ส่วนในภาคละครโทรทัศน์ใช้ชื่อว่า มูนเทียร่า บูมเมอแรง) ส่วนที่ประดับผมก็สามารถปล่อยคลื่นเสียงความถี่สูงได้ด้วย คำพูดติดปากที่เซเลอร์มูนมักจะพูดกับศัตรูเสมอก็คือ "สาวน้อยน่ารัก ผู้พิทักษ์ความรักและความยุติธรรม เซเลอร์มูน" และ "ตัวแทนแห่งดวงจันทร์จะลงทัณฑ์แกเอง"
เซเลอร์มูน > ท่าแปลงร่าง

Moon Prism Power Make-Up มนต์แห่งจันทรา จงสำแดงฤทธา ณ บัดนี้ (มูน ปริซึม พาวเวอร์ เมคอัพ)
ปรากฏในหนังสือการ์ตูน (พลังจันทรา จงสำแดงฤทธิ์ ณ บัดนี้), อนิเมะคลาสสิค, อนิเมะคริสตัล, ละครโทรทัศน์
Moon Power Change พลังจันทรา ขอให้ข้ากลายเป็น ... ณ บัดนี้ (มูน พาวเวอร์ เชนจ์)
ปรากฏในหนังสือการ์ตูน (พลังจันทรา ขอให้ฉันกลายเป็น ... ณ บัดนี้), อิเมะคลาสสิค, อนิเมะคริสตัล (มนต์แห่งจันทรา จงเปลี่ยนฉันให้เป็น ... แปลงร่าง)
Moon Crystal Power Make-Up มนต์แห่งผลึกจันทรา จงสำแดงฤทธา ณ บัดนี้ (มูน คริสตัล พาวเวอร์ เมคอัพ)
ปรากฏในหนังสือการ์ตูน (พลังผลึกจันทรา จงสำแดงฤทธิ์ ณ บัดนี้), อนิเมะคลาสสิค, อนิเมะคริสตัล, ละครโทรทัศน์
Moon Cosmic Power Make-Up มนต์แห่งรัศมีจันทรา จงสำแดงฤทธา ณ บัดนี้ (มูน คอสมิก พาวเวอร์ เมคอัพ)
ปรากฏในหนังสือการ์ตูน (มนต์แห่งจันทรา จงสำแดงฤทธิ์ ณ บัดนี้), อนิเมะคลาสสิค, อนิเมะคริสตัล
Crisis Make-Up พลังจอกศักดิ์สิทธิ์ จงสำแดงอิทธิฤทธิ์ ณ บัดนี้ (ใช้จอกศักดิ์สิทธิ์แปลงร่าง) / พลังปาฏิหาริย์ จงบังเกิด ณ บัดนี้ (ใช้ดวงใจบริสุทธฺแปลงร่าง) (ไครซิส เมคอัพ)
ปรากฏในหนังสือการ์ตูน (มนต์ปาฏิหาริย์ จงสำแดงฤทธิ์ ณ บัดนี้), อนิเมะคลาสสิค
Moon Crisis Make-Up อำนาจศักดิ์สิทธิ์แห่งจันทรา จงสำแดงฤทธา ณ บัดนี้ (มูน ไครซิส เมคอัพ)
ปรากฏในหนังสือการ์ตูน, อนิเมะคลาสสิค, อนิเมะคริสตัล (จอกศักดิ์สิทธิ์แห่งจันทรา จงสำแดงฤทธา ณ บัดนี้)
Silver Moon Crystal Power Make-Up (ซิลเวอร์ มูน คริสตัล พาวเวอร์ เมคอัพ)
ปรากฏในหนังสือการ์ตูนเท่านั้น
Moon Eternal Make-Up อำนาจนิรันดร์แห่งจันทรา จงสำแดงฤทธา ณ บัดนี้ (มูน อีเทอนัล เมคอัพ)
ปรากฏในอนิเมะคลาสสิคเท่านั้น
เซเลอร์มูน > ชุดฟอร์ม

เซเลอร์มูน (ปรากฏในมังงะเล่มที่ 1-9, อนิเมะภาคแรก-ภาค S, ละครโทรทัศน์)
ซูเปอร์เซเลอร์มูน (ปรากฏในมังงะเล่มที่ 9-15 เป็นการเปลี่ยนร่างด้วยการรวมพลังของอัศวินเซเลอร์ทั้ง 10 และจอกศักดิ์สิทธิ์ ในภาคถัดมาเป็นการแปลงร่างที่ได้รับพลังใหม่มาจากเพกาซัส, อนิเมะภาค S-SS)
อีเทอนัลเซเลอร์มูน (ปรากฏในมังงะเล่มที่ 15-18 เป็นการเปลี่ยนร่างด้วยการรวมพลังของอัศวินเซเลอร์และจอกศักดิ์สิทธิ์ ปรากฏในภาคเซเลอร์สตาร์ส ช่วงแรกเป็นการเปลี่ยนร่างด้วยการยืมพลังของเซเลอร์ทีม ภายหลังได้รับการเพิ่มพลังอย่างสมบูรณ์จึงเปลี่ยนร่างด้วยพลังของอีเทอนัลเซเลอร์)
เซเลอร์คอสมอส (ปรากฏในมังงะเล่มที่ 18 เป็นร่างสุดท้ายของเซเลอร์มูน)
พรินเซสเซเลอร์มูน (ปรากฏในละครโทรทัศน์ เป็นการเปลี่ยนร่างด้วยพลังของเซเรนิตี้และความปรารถนาของเซเลอร์มูน)
เซเลอร์มูน > อาวุธ

Tiara รัดเกล้า
Moon Stick คทาจันทร์เสี้ยว
Cutie Moon Rod คทาจันทรงกลด
Spiral Heart Moon Rod คทาหัวใจจันทรา
Moon Kaleidoscope ดาบแสงจันทร์
Eternal Tiare คทาผลึกแสงจันทร์
ปิ่นปักผมรูปขนนก (ใช้เพียงครั้งเดียวในหนังสือการ์ตูนเล่มแรก Act.02)
แป้งพิซซ่า (ใช้แทน มูน เทียร่า เพียงครั้งเดียวใน อนิเมะ Salior Stars)
อินเทอร์เน็ตมีม

ความท้าทายบนโซเชียลมีเดียบนทวิตเตอร์ ที่ติดแฮชแท็ก #sailormoonredraw ได้รับความนิยมในเดือนพฤษภาคม 2020 มีผู้ใช้คนหนึ่งใช้ภาพนิ่งของเซเลอร์มูนที่อยู่ในตอนที่ 125 "A Bright Shooting Star! Saturn, and the Messiah" (輝く流星! サターンそして救世主) จากอนิเมะเซเลอร์มูน S ปี 1995 แล้วไปวาดใหม่ในรูปแบบต่าง ๆ หรือให้วาดตัวละครอื่นมาแทนที่ ปรากฏการณ์ที่คล้ายกันนี้เกิดขึ้นในเดือนเมษายน 2014 เมื่อหกปีก่อน
ส่วนฉากที่มาจากอนิเมะภาคแรกในปี 1992 ตอนที่ 1 "The Crybaby Usagi's Magnificent Transformation!" (泣き虫うさぎの華麗なる変身) ซึ่งเกิดขึ้นหลังจากการต่อสู้ครั้งแรกของเซเลอร์มูนกับผีปีศาจ "มอร์กา" และการมาช่วยเซเลอร์มูนครั้งแรกของหน้ากากทักซิโด้ ซึ่งมีต้นกำเนิดมาจากทัมเบลอร์
สเตาร์บริดจ์

แผนที่มิดแลนด์สตะวันตก
สเตาร์บริดจ์ หรือ สเตาเออร์บริดจ์ (อังกฤษ: Stourbridge, ออกเสียง) เป็นนครและเมืองหลวงของดัดลีย์ในภาคการปกครองมิดแลนด์สตะวันตกของอังกฤษ
ประชากรจากการสำรวจเมื่อปี ค.ศ. 2001 ระบุว่ามีประชากรทั้งหมด 55,480 คน
วัฒนธรรม > กีฬา

สเตาร์บริดจ์ฟุตบอลคลับและสเตาร์บริดจ์คริกเกตคลับ ร่วมทั้ง The War Memorial Athletic Ground ใน Amblecote และสเตาร์บริดจ์รักบี้คลับ เล่นที่สเตาร์ตันพาร์กอยู่ในบริเวณใกล้เคียงกับสเตาร์ตัน และเรดฮิลล์วอลเลย์บอลคลับเล่นที่โรงเรียนเรดฮิลล์
วัฒนธรรม > ดนตรี

ระหว่าง ยุค 1980 และยุค 1990 มีสี่วงจากสเตาร์บริดจ์ ได้แก่ ไดมอนด์เฮด, ป็อปวิลอีตอิตเซลฟ์, เดอะวันเดอร์สตัฟ และเน็ดส์อะตอมิกดัสต์บิน ทั้งสี่วงเคยประสบความสำเร็จกับชาร์ตเพลง นักดนตรีที่มีชื่อเสียงคนอื่น ๆ ได้แก่ คลินต์ แมนเซล
สเปกตรัมความถี่

สเปกตรัมการแผ่รังสีคลื่นแม่เหล็กไฟฟ้าของเหล็ก ในย่านแสงที่ตามองเห็น
สเปกตรัมความถี่ (อังกฤษ: frequency spectrum) ของสัญญาณอิเล็กทรอนิกส์ที่แปรเปลี่ยนตามเวลา คือการแสดงค่าสัญญาณในโดเมนของความถี่ สามารถสร้างสเปกตรัมความถี่ได้โดยอาศัยการแปลงสัญญาณแบบฟูรีเย ผลลัพธ์ที่ได้มักจะแสดงเป็นแอมพลิจูดและเฟส โดยพล็อตอ้างอิงกับความถี่
สัญญาณทุกชนิดที่สามารถแสดงค่าแอมพลิจูดที่แปรตามเวลา จะมีสเปกตรัมความถี่ที่เกี่ยวข้องเสมอ ซึ่งรวมไปถึง แสงที่ตามองเห็น (สี) โน้ตดนตรี ช่องสัญญาณโทรทัศน์หรือวิทยุ แม้แต่การหมุนของโลก เมื่อสามารถแสดงปรากฏการณ์ทางกายภาพเหล่านี้ในรูปแบบของสเปกตรัมความถี่ได้ ก็จะสามารถอธิบายถึงลักษณะทางกายภาพได้โดยง่าย โดยมากสเปกตรัมความถี่มักจะแสดงให้เห็นฮาร์โมนิกอย่างชัดเจน ซึ่งทำให้สามารถวิเคราะห์ถึงกลไกภายในที่สร้างสัญญาณชนิดนั้นขึ้นมาได้
ดูเพิ่ม

สเปกตรัมคลื่นแม่เหล็กไฟฟ้า
สเปซออดิที

Error ซิงเกิลโดยเดวิด โบอี
"สเปซออดิที" (อังกฤษ: Space Oddity) เป็นเพลงร็อกที่แต่งโดยเดวิด โบอี วางจำหน่ายเป็นซิงเกิลในปี ค.ศ. 1969  อยู่ในอัลบัมที่สอง "เดวิด โบอี" ของโบอี และประสพความสำเร็จจนเมื่อต้นสังกัดผลิตอัลบัมนี้วางตลาดอีกครั้งในปี 1972 ได้เปลี่ยนชื่ออัลบัมเป็น "สเปซออดิที" ตามชื่อเพลง
เนื้อเพลงกล่าวถึงนักบินอวกาศชื่อ "เมเจอร์ ทอม" (พันตรีทอม) ที่การสื่อสารระหว่างยานอวกาศกับสถานีควบคุมขัดข้อง จนหลุดออกจากวงโคจร และกำลังล่องลอยสู่ห้วงอวกาศ มีเนื้อหาล้อเลียนความล้มเหลวของโครงการสำรวจอวกาศของสหราชอาณาจักร และภาพยนตร์เรื่อง 2001 สเปซโอดิสซี ของสแตนลีย์ คูบริก ที่ออกฉายก่อนหน้านั้น  ซิงเกิลวางจำหน่ายครั้งแรกในเดือนกรกฎาคม ค.ศ. 1969 ในช่วงเวลาใกล้เคียงกับการสำรวจดวงจันทร์ของอะพอลโล 11  จากเนื้อหาของเพลง ทำให้บีบีซีไม่ยอมอากาศเพลงนี้ทางรายการวิทยุจนกระทั่งยานอะพอลโล 11 เดินทางกลับมาถึงโลกก่อน   ในปี ค.ศ. 2009 ซิงเกิลนี้ได้ออกวางตลาดอีกครั้ง โดยเป็นส่วนหนึ่งของการฉลองครบรอบปีที่ 40 ของโครงการอะพอลโล 11
ตัวละคร "พันตรีทอม" จากเพลงนี้ยังปรากฏอยู่ในเพลงภาคต่อของโบอีอีกสองเพลง คือ Ashes to Ashes ในปี 1980 และ Hallo Spaceboy ในปี 1995
ในเดือนพฤษภาคม 2013 เพลงนี้เป็นที่กล่าวถึงอีกครั้ง จากคลิปวิดีโอที่อัปโหลดและเผยแพร่ผ่านบัญชีทวิตเตอร์และยูทูบของคริส แฮตฟิลด์  นักบินอวกาศคนแรกของแคนาดา ซึ่งร้องและเล่นกีตาร์เพลงนี้ขณะอยู่บนสถานีอวกาศนานาชาติ  และอัปโหลดขึ้นขณะแฮดฟิลด์กำลังเดินทางกลับสู่ผิวโลกด้วยยานโซยูซ  เชื่อว่าคลิปวิดีโอฉบับของแฮดฟิลด์ถือว่าเป็นมิวสิกวิดีโอเพลงแรกที่ถ่ายทำในอวกาศ  เพลงนี้ยังใช้เป็นเพลงประกอบภาพยนตร์เรื่อง ชีวิตพิศวงของวอลเตอร์ มิตตี้ นำแสดงโดยเบน สติลเลอร์ ในปีเดียวกัน
สเปซชิปทู

| สเปซชิปทู |
| --- | --- |

สเปซชิปทู (ส่วนลำตัวเครื่องบินหลัก) อยู่ภายใต้ยานแม่ ไวท์ไนท์ทู
หน้าที่: เครื่องบินอวกาศโดยสาร
ประเทศผู้ผลิต: สหรัฐ
ผู้ผลิต: สเกลด์คอมโพสิตส์ (ลำแรก) เดอะสเปซชิปคอมปะนี
เที่ยวบินแรก: 10 ตุลาคม พ.ศ. 2553 (ร่อนครั้งแรก) 29 เมษายน พ.ศ. 2556 (บินด้วยเครื่องครั้งแรก)
ผู้ใช้หลัก: เวอร์จินกาแลกติก
จำนวนที่ถูกผลิต: 2
พัฒนาจาก: สเปซชิปวัน
สเกลด์คอมโพสิตส์ รุ่น 339 สเปซชิปทู หรือ เอสเอสทู (อังกฤษ: Scaled Composites Model 339 SpaceShipTwo, SS2) เป็นเครื่องบินอวกาศแบบวงโคจรย่อยออกแบบสำหรับการท่องเที่ยวอวกาศ ผลิตโดยเดอะสเปซชิปคอมปะนี
สเปสชิปทูถูกขนไปยังความสูงปล่อยตัวโดยสเกลด์คอมโพสิตส์ไวท์ไนท์ทู (Scaled Composites White Knight Two) ก่อนถูกปล่อยตัวให้บินไปยังชั้นบรรยากาศส่วนบนด้วยเครื่องยนต์จรวด จากนั้นจึงร่อนกลับมายังโลกและจอดบนรันเวย์แบบเครื่องบินปกติ ยานอวกาศนี้เปิดตัวสู่สาธารณะเมื่อวันที่ 7 ธันวาคม พ.ศ. 2552 เกือบสามปีหลังจากการทดสอบบินโดยไม่ใช้เครื่องยนต์ก็ได้มีการทดสอบบินแบบใช้เครื่องยนเป็นครั้งแรกเมื่อวันที่ 29 เมษายน พ.ศ. 2556
เวอร์จินกาแลกติกวางแผนจะบริหารหมู่กองบินเครื่องบินอวกาศประกอบด้วยสเปซชิปทูจำนวนห้าลำให้เป็นบริการขนส่งผู้โดยสารเอกชน และได้เริ่มเปิดรับจองแล้วบางส่วน โดยมีราคาตั๋วเที่ยวแบบวงโคจรย่อยอยู่ที่ 250,000 ดอลลาห์สหรัฐ เครื่องบินอวกาศนี้ยังสามารถใช้ขนส่งสิ่งของทางวิทยาสตร์สำหรับนาซาและองค์กรอื่น ๆ
เมื่อวันที่ 31 ตุลาคม พ.ศ. 2554 ระหว่างเที่ยวบินทดสอบ VSS Enterprise เครื่องบินสเปสชิปทูลำแรกหักกลางอากาศและตกลงบนทะเลทรายโมฮาวี การตรวจสอบเบื่องต้นชี้ว่าอาจเป็นเพราะระบบลดระดับได้ทำงานก่อนกำหนด นักบินหนึ่งคนเสีนชีวิตส่วนอีกคนบาดเจ็บสาหัดที่หัวไหล่ระหว่างกระโดดร่มชูชีพลงมาจากเครื่องบิน
เครื่องบินสเปซชิปทูลำที่สอง VSS Unity เปิดตัวเมื่อวันที่ 19 กุมภาพันธ์ พ.ศ.​ 2559 ขณะนี้กำลังอยู่ระหว่างการทดลองบิน
สเปกตรัมการเมือง

สเปกตรัมการเมือง (อังกฤษ: Political spectrum) เป็นระบบในการกำหนดลักษณะและจำแนกจุดยืนทางการเมืองที่แตกต่างกันแต่มีความสัมพันธ์ซึ่งกันและกัน ตำแหน่งเหล่านี้ตั้งอยู่บนเรขาคณิตพิกัดหนึ่งหรือหลายพิกัดที่แสดงมิติทางการเมืองที่เป็นอิสระ นิพจน์ เข็มทิศทางการเมือง และ แผนที่ทางการเมือง ใช้เพื่ออ้างถึงสเปกตรัมการเมืองเช่นกัน โดยเฉพาะกับแบบจำลองสองมิติที่เป็นที่นิยม
สเปกตรัมที่ประเทศส่วนใหญ่นิยมใช้ ได้แก่ การเมืองฝ่ายซ้าย–ฝ่ายขวา ซึ่งแต่เดิมอ้างถึงการจัดที่นั่งในรัฐสภาฝรั่งเศสหลังการปฏิวัติ (ค.ศ. 1789 – 1799) โดยมีกลุ่มหัวรุนแรงอยู่ฝ่ายซ้าย และขุนนางอยู่ฝ่ายขวา ในขณะที่ลัทธิคอมมิวนิสต์และสังคมนิยมมักได้รับการยกย่องในระดับสากลว่าอยู่ฝ่ายซ้าย ส่วนอนุรักษนิยมและลัทธิฟาสซิสต์ได้รับการยกย่องในระดับสากลว่าอยู่ฝ่ายขวา ส่วนเสรีนิยมอาจหมายถึงสิ่งที่แตกต่างกันในบริบทที่แตกต่างกันบางครั้งอยู่ฝ่ายซ้าย (เสรีนิยมสังคม) และบางครั้งอยู่ฝ่ายขวา (เสรีนิยมอนุรักษ์) ผู้ที่มีมุมมองระดับกลางบางครั้งถูกจัดให้เป็นผู้ที่อยู่ในการเมืองสายกลาง การเมืองที่ปฏิเสธการเมืองฝ่ายซ้าย–ฝ่ายขวา มักเรียกว่า การเมืองเชิงผสาน แม้ว่าป้ายจะมีแนวโน้มที่จะกำหนดตำแหน่งที่มีตำแหน่งตรรกะบนสเปกตรัม 2 แกนไม่ถูกต้อง เนื่องจากดูเหมือนว่าจะนำมารวมกันแบบสุ่มบนสเปกตรัมฝ่ายซ้าย–ฝ่ายขวา ฝ่ายละ 1 แกน
นักรัฐศาสตร์มักตั้งข้อสังเกตว่าสเปกตรัมฝ่ายซ้าย–ฝ่ายขวาเพียงแกนเดียวเรียบง่ายเกินไป และไม่เพียงพอสำหรับการอธิบายรูปแบบที่มีอยู่ในความเชื่อทางการเมือง และรวมถึงแกนอื่น ๆ แม้ว่าคำอธิบายที่ตรงข้ามขั้วอาจแตกต่างกันไป แต่แกนของสเปกตรัม 2 แกนที่นิยมมักจะแยกระหว่างประเด็นทางเศรษฐกิจ (ในมิติซ้าย-ขวา) และประเด็นทางสังคมและวัฒนธรรม (ในมิติของอำนาจ-เสรีภาพ)
ดูเพิ่ม

การเมืองฝ่ายซ้าย–ฝ่ายขวา
ประชานิยม
ทุนนิยม
อนุรักษ์นิยม
สังคมนิยม
อำนาจนิยม
เสรีนิยม
สเตเบิลคอยน์

สเตเบิลคอยน์ (อังกฤษ: stablecoin) คือ คริปโทเคอร์เรนซีที่มีราคาอ้างอิงกับราคาอื่น เช่นสกุลเงินใดสกุลหนึ่ง สินค้าอุปโภคบริโภค สินค้าแลกเปลี่ยน อาทิ โลหะ หรือ น้ำมัน หรือแม้แต่คริปโทเคอร์เรนซีสกุลอื่นเอง สเตเบิลคอยน์สามารถแบ่งได้เป็น 2 ประเภทหลักคือ ประเภทที่มีสินทรัพย์หนุน โดยความผันผวนของสเตเบิลคอยน์ประเภทนี้ขึ้นอยู่กับการเปลี่ยนแปลงของราคาสินทรัพย์ที่หนุนอยู่ กับประเภทที่ไม่มีสินทรัพย์หนุน
ตัวอย่างของสเตเบิลคอยน์

| สเตเบิลคอยน์ | ผู้พัฒนา | ประเภทสินทรัพย์หนุน |
| --- | --- | --- |
| USDT เทเธอร์ | เทเธอร์ | ยังเป็นข้อถกเถียง |
| USDC ยูเอสดีซี | เซอร์เคิล และ คอยน์เบส | สกุลเงินหลัก |
| BUSD | ไบแนนซ์ | สกุลเงินดอลลาร์สหรัฐ |
| UST | เทอร์รา | ลูนา |
แหล่งข้อมูลอื่น

Stablecoin คืออะไร? มีอะไรบ้าง?
สเปกโทรกราฟต้นกำเนิดจักรวาล

สเปกโทรกราฟต้นกำเนิดจักรวาล (อังกฤษ: Cosmic Origins Spectrograph; COS) เป็นเครื่องมือวัดชิ้นหนึ่งที่อยู่ในแผนงานติดตั้งบนกล้องโทรทรรศน์อวกาศฮับเบิล จะนำขึ้นสู่อวกาศในภารกิจซ่อมบำรุงครั้งสุดท้ายในเดือนกุมภาพันธ์ ค.ศ. 2009 ออกแบบมาเพื่อถ่ายภาพสเปกโทรกราฟของคลื่นอัลตราไวโอเลตของแหล่งกำเนิดแสงแบบจุด เป้าหมายทางวิทยาศาสตร์ของเครื่องมือนี้รวมถึงการศึกษาจุดกำเนิดของโครงสร้างขนาดใหญ่ในเอกภพ การก่อตัวและวิวัฒนาการของดาราจักร รวมถึงการกำเนิดของกลุ่มดาวและระบบดาวเคราะห์ต่างๆ สเปกโทรกราฟต้นกำเนิดจักรวาลได้รับการพัฒนาและสร้างขึ้นโดยห้องวิจัยฟิสิกส์ดาราศาสตร์ที่ศูนย์ศึกษาฟิสิกส์ดาราศาสตร์และดาราศาสตร์อวกาศ (Center for Astrophysics and Space Astronomy; CASA) ที่มหาวิทยาลัยโคโลราโดที่เมือง Boulder
เครื่องมือนี้จะนำขึ้นไปติดตั้งแทนที่เครื่องแก้ไขภาพกล้องโทรทรรศน์อวกาศ (COSTAR) เพื่อให้ช่วยเหลือการทำงานของสเปกโทรกราฟถ่ายภาพกล้องโทรทรรศน์อวกาศซึ่งจะมีการซ่อมแซมในภารกิจซ่อมบำรุงคราวเดียวกัน โดยที่สเปกโทรกราฟกล้องโทรทรรศน์อวกาศจะทำงานที่ช่วงความยาวคลื่นที่กว้างกว่า ส่วนสเปกโทรกราฟต้นกำเนิดจักรวาลจะทำงานที่ละเอียดมากกว่าโดยเฉพาะในช่วงคลื่นอัลตราไวโอเลต
แหล่งข้อมูลอื่น

COS จาก STSCI
| ด ค กกล้องโทรทรรศน์อวกาศฮับเบิล |
| --- | --- | --- |
| เครื่องมือวัดและอุปกรณ์ ในปัจจุบัน |  กล้องสำรวจขั้นสูง (ACS)  สเปกโทรกราฟต้นกำเนิดจักรวาล (COS)  เซ็นเซอร์นำทางความละเอียดสูง (FGS)  กล้องใกล้อินฟราเรดและสเปกโทรมิเตอร์หลายวัตถุ (NICMOS)  สเปกโทรกราฟถ่ายภาพกล้องโทรทรรศน์อวกาศ (STIS)  กล้องถ่ายภาพสนามกว้าง 3 (WFC3)  |  |
| เครื่องมือวัดและอุปกรณ์ ก่อนหน้า |  เครื่องแก้ไขภาพกล้องโทรทรรศน์อวกาศ (COSTAR)  กล้องถ่ายภาพวัตถุมัว (FOC)  สเปกโทรกราฟวัตถุมัว  (FOS)  สเปกโทรกราฟความละเอียดสูงก็อดเดิร์ด  (GHRS/HRS)  เครื่องวัดความสว่างความเร็วสูง (HSP)  กล้องถ่ายภาพสนามกว้างและดาวเคราะห์ (WFPC)  กล้องถ่ายภาพสนามกว้างและดาวเคราะห์ 2 (WFPC2)  |  |
  หมวดหมู่   คอมมอนส์
สเตย์เดอะเซม

"สเตย์เดอะเซม" (อังกฤษ: Stay the Same) คือผลงานเพลงของแกเบรียล แต่งโดย แกเบรียล  ริชาร์ด สแตนนาร์ด, จูเลียน แกลลาเกอร์, เฟอร์ดี้ อังเกอร์-แฮมิลตัน และ เดฟ มอร์แกน โปรดิวซ์โดย สแตนนาร์ด, แกลลาเกอร์ และ อังเกอร์-แฮมิลตัน เพื่อใช้บรรจุลงอัลบั้มที่สี่ของเธอที่ชื่อว่า เพลย์ทูวิน (พ.ศ. 2547) เพลงนี้ถูกเลือกให้เป็นซิงเกิลแรกจากอัลบั้ม สามารถติดอันดับที่ 20 บนชาร์ตซิงเกิลแห่งสหราชอาณาจักร รวมทั้งอันดับที่ 47 บนชาร์ต Irish Singles Chart และอันดับที่ 55 บนชาร์ต Romanian Top 100
รายชื่อเพลง

| ลำดับ | ชื่อเพลง | ยาว |
| --- | --- | --- |
| 1. | "Stay the Same" | 3:49 |
| 2. | "Letting Go" | 4:29 |
| ลำดับ | ชื่อเพลง | ยาว |
| --- | --- | --- |
| 1. | "Stay the Same" | 3:49 |
| 2. | "Letting Go" | 4:29 |
| 3. | "Play To Win" | 4:20 |
ชาร์ต

| ชาร์ต (พ> ศ. 2547) | อันดับสูงสุด |
| --- | --- |
ไอร์แลนด์ (IRMA): 47
โรมาเนีย (Romanian Top 100): 55
สกอตแลนด์ (OCC): 24
ยูเคซิงเกิลส์ (OCC): 20
แหล่งข้อมูลอื่น

"เนื้อเพลง Stay The Same". AZLyrics.
| ด ค กแกเบรียล |
| --- | --- |
อัลบั้มสตูดิโอ:  ไฟนด์ยัวร์เวย์  แกเบรียล  ไรส์  เพลย์ทูวิน  ออลเวส์  อันเดอร์มายสกิน  ดูอิทอะเกน  อะเพลสอินยัวร์ฮาร์ต 
อัลบั้มรวมเพลง:  ไรส์อันเดอร์กราวน์  ดรีมส์แคนคัมทรู, เกรเทสฮิตส์ ชุดที่ 1  นาวแอนด์ออลเวส์: ทเวนตี้เยียส์ออฟดรีมมิง 
ซิงเกิล:  "ดรีมส์"  "โกอิงโนแวร์"  "ไอวิช"  "บีคอสออฟยู"  "กิฟมีอะลิตเทิลมอร์ไทม์"  "ฟอร์เก็ตอะเบาต์เดอะเวิลด์"  "อิฟยูเรียลลีแคร์ด"  "อิฟยูเอเวอร์"  "วอล์กออนบาย"  "ซันไชน์"  "ไรส์"  "เว็นอะวูแมน"  "ชูดไอสเตย์"  "เอาต์ออฟรีช"  "โดนต์นีดเดอะซันทูไชน์ (ทูเมกมีสไมล์)"  "สเตย์เดอะเซม"  "เท็นเยียส์ไทม์"  "ยูยูสด์ทูเลิฟมี"  "วาย"  "เอเวอรีลิตเทิลเทียร์ดรอป"  "เซย์กู๊ดบาย"  "โชว์มี"  "ไชน์"  "อันเดอร์มายสกิน"  "เอเวอรีสเต็ป"  "สต๊อปไรต์นาว"  "แคนต์เฮอรีเลิฟ"  "อะเพลสอินยัวร์ฮาร์ต"  "ซอร์รี" 
บทความที่เกี่ยวข้อง:  รายชื่อผลงานเพลงของแกเบรียล
สเตเดียม วัน

| --- | --- |
Stadium One

th
พิกัด: 13°44′48″N 100°31′28″E﻿ / ﻿13.746677183773286°N 100.52443658040288°E﻿ / 13.746677183773286; 100.52443658040288
ที่อยู่: 849/17-18 ซอยจุฬาลงกรณ์ 6 ถนนบรรทัดทอง แขวงวังใหม่ เขตปทุมวัน กรุงเทพมหานคร 10330
ผู้พัฒนา: บริษัท เดอะ สปอร์ต โซไซตี้ จำกัด
ผู้บริหารงาน: พงศ์วรรธน์ ติยะพรไชย
เจ้าของ: จุฬาลงกรณ์มหาวิทยาลัย
ขนส่งมวลชน:  สนามกีฬาแห่งชาติ
สเตเดียม วัน (อังกฤษ: Stadium One) เป็นศูนย์การค้าชุมชนด้านกีฬา (Sports community mall) แห่งแรกของประเทศไทยและเอเชียตะวันออกเฉียงใต้ บริหารงานโดย บริษัท เดอะ สปอร์ต โซไซตี้ จำกัด ตั้งอยู่บนพื้นที่ของจุฬาลงกรณ์มหาวิทยาลัย บริเวณมุมตะวันออกเฉียงใต้ของแยกเจริญผล ระหว่างถนนพระรามที่ 1 กับถนนบรรทัดทอง และ ซอยจุฬาลงกรณ์ 5-6 อยู่ตรงข้ามกับสนามศุภชลาศัย กรีฑาสถานแห่งชาติ และเชื่อมต่อกับอุทยาน 100 ปี จุฬาลงกรณ์มหาวิทยาลัย โดยแบ่งพื้นที่ออกเป็น 2 ส่วน คือ พื้นที่ค้าปลีกด้านกีฬา ขนาด 5,000 ตารางเมตร ประกอบด้วยร้านค้าปลีกจำนวน 129 ร้าน และ ศูนย์บริการการออกกำลังกาย โดยมีลานจัดกิจกรรมด้านกีฬาขนาด 2,000 ตารางเมตร ตั้งอยู่ด้านหน้าอาคาร
ประวัติ

พื้นที่ที่ตั้งบริเวณสนามศุภชลาศัยถึงซอยจุฬาลงกรณ์ 12 นั้น เดิมเป็นที่ตั้งของร้านค้าปลีกอุปกรณ์กีฬาอยู่แล้วเป็นระยะเวลามากกว่า 20 ปี ต่อมาจุฬาลงกรณ์มหาวิทยาลัยได้เวนคืนพื้นที่ และย้ายร้านค้าปลีกเหล่านี้ให้เข้าไปขายริมถนนบรรทัดทองกับย่านสวนหลวง แต่จุฬาฯ ยังต้องการรักษาเอกลักษณ์ของกิจกรรมหรือธุรกิจที่เกี่ยวกับกีฬา เพราะพื้นที่ดังกล่าวตั้งอยู่ตรงข้ามกับสนามศุภชลาศัย จึงเปิดสัมปทานพื้นที่จำนวน 10 ไร่ ให้บริษัทเอกชนพัฒนาเป็นย่านกีฬา โดยเน้นกีฬาจักรยานและวิ่ง และกำหนดให้มีร้านค้าเกี่ยวกับธุรกิจดังกล่าวไม่น้อยกว่า 60 ร้าน
เมื่อจุฬาฯ เปิดสัมปทานพื้นที่ดังกล่าว พงศ์วรรธน์ ติยะพรไชย, สิทธิชัย ศรีสงวนสกุล กรรมการผู้จัดการใหญ่ บริษัท เอส.จี.ดี อินเตอร์เทรดดิ้ง จำกัด ผู้นำเข้าและจัดจำหน่ายกล้องวงจรปิดฟูจิโกะ, ถนอมเกียรติ สัมมาวุฒิชัย กรรมการผู้จัดการ บริษัท เอฟเวอร์เอ็นจ์ จำกัด ตัวแทนจำหน่ายอุปกรณ์ไฟฟ้าครบวงจร และ ณัฐภัค รีกิจติศิริกุล ซึ่งทั้ง 4 คนจบการศึกษาจากคณะวิศวกรรมศาสตร์ จุฬาลงกรณ์มหาวิทยาลัย จึงร่วมหุ้นส่วนกันและก่อตั้ง บริษัท เดอะ สปอร์ต โซไซตี้ จำกัด เพื่อเข้าร่วมประมูลสิทธิการบริหารพื้นที่ย่านดังกล่าวจากจุฬาลงกรณ์มหาวิทยาลัยเมื่อปี พ.ศ. 2560 และสามารถประมูลชนะคู่แข่งอีก 4 บริษัท ทำให้ได้รับสัมปทานในระยะแรกเป็นระยะเวลา 7 ปี
การจัดสรรพื้นที่

โครงการสเตเดียม วัน แบ่งออกเป็น 5 โซน ที่จัดแบ่งออกเป็นสัดส่วน ดังนี้
Stand A จำหน่ายเสื้อผ้าและอุปกรณ์กีฬาทั้งแบบค้าปลีกและค้าส่ง มีทั้งร้านที่เคยขายอยู่เดิม และ ผู้ค้ารายใหญ่ คือ วอริกซ์ สปอร์ต ซึ่งเปิดเป็นร้านค้าอย่างเป็นทางการแห่งแรกในประเทศไทย, เอสซีจี เอ็กซ์เพรส ให้บริการจัดส่งสำหรับผู้ที่ต้องการจัดส่งสินค้าให้กับลูกค้าหรือคนในพื้นที่ รวมถึง ร้านทำสกรีน และ ขายเครื่องมืออุปกรณ์การสกรีนต่าง ๆ
Stand B จำหน่ายแบรนด์กีฬาและไลฟ์สไตล์ มากกว่ากว่า 50 ร้าน ทั้งแบรนด์ท้องถิ่น และแบรนด์ต่างประเทศ
Stand C รวบรวมร้านอาหารข้างถนนในประเทศไทยชื่อดัง สลับเวลามาเปิดตลอดช่วงระหว่าง 8:00 – 24:00 น.
Stand D เป็นร้านกาแฟ และพื้นที่ทำงานร่วมกัน เปิดให้บริการตลอด 24 ชั่วโมง
Active Box เป็นโซนส่วนสำคัญของสเตเดียม วัน เป็นอาคารสูง 5 ชั้น โดยชั้นแรกจะเป็นร้านค้าปลีกจำหน่ายสินค้า อุปกรณ์กีฬา ส่วนชั้น 2-5 ให้บริการของฟิตเนส และสตูดิโอออกกำลังกาย
สเนคอายส์ (ภาพยนตร์ พ.ศ. 2564)

สเนคอายส์: จี.ไอ. โจ ออริจินส์ (อังกฤษ: Snake Eyes: G.I. Joe Origins; หรือเรียกง่าย ๆ ว่า Snake Eyes) เป็นภาพยนตร์ซูเปอร์ฮีโร่สัญชาติอเมริกันปี พ.ศ. 2564 กำกับโดย โรเบิร์ต ชเวนต์ค จากบทภาพยนตร์โดย อีแวน สปิลิโอโตโพลอส, โจ ชาพเนล และ แอนนา วอเตอร์เฮาส์ อิงเนื้อเรื่องจากแฟรนไชส์ จี.ไอ. โจของฮาสโบร ภาพยนตร์เรื่องนี้ทำหน้าที่เป็นเรื่องราวต้นกำเนิดของตัวละครในชื่อเรื่อง และจะเป็นการรีบูตของภาพยนตร์ชุด จี.ไอ โจ นำแสดงโดย เฮนรี โกลดิง รับบท สเนคอายส์ ร่วมด้วย แอนดรูว์ โคจิ, เออร์ซูลา คอร์เบโร, ซามารา วีฟวิง และ ไอโกะ ยูวาอิส ในบทบาทสนับสนุน
โครงการนี้ได้รับการประกาศครั้งแรกในเดือนพฤษภาคม พ.ศ. 2561 โดยโกลดิงได้รับบทในเดือนสิงหาคม พ.ศ. 2562 และนักแสดงที่เหลือจะเข้าร่วมในเดือนต่อ ๆ ถัดมา หลังจากการถ่ายทำครั้งแรกเกิดขึ้นในแวนคูเวอร์และญี่ปุ่นตั้งแต่เดือนตุลาคม พ.ศ. 2562 ถึงกุมภาพันธ์ พ.ศ. 2563 การถ่ายใหม่เกิดขึ้นในเดือนมีนาคม พ.ศ. 2564
สเนคอายส์เข้าฉายในสหรัฐเมื่อวันที่ 23 กรกฎาคม พ.ศ. 2564 โดยพาราเมาต์พิกเจอส์ ภาพยนตร์เรื่องนี้ได้รับการวิจารณ์ที่หลากหลายจากนักวิจารณ์ ซึ่งวิพากษ์วิจารณ์งานเขียน การตัดต่อ และการกำกับฉากแอ็คชั่น แต่ยกย่องการแสดงและให้คุณค่างานผลิต
นักแสดง

Henry Golding รับบท สเนคอายส์
แอนดรูว์ โคจิ รับบท Thomas "Tommy" Arashikage / สตอร์มชาโดว์
เออร์ซูลา คอร์เบโร รับบท บารอนเนส
ซามารา วีฟวิง รับบท สการ์เลตต์
ไอโกะ ยูวาอิส รับบท Hard Master
ฮารุกะ อาเบะ รับบท Akiko:
ทาเกฮิโร ฮิระ รับบท Kenta
ปีเตอร์ เมนซาห์ รับบท Blind Master
อีริ ไอชิดะ รับบท Sen:
สตีเวน อัลเลริก รับบท พ่อของสเนคอายส์
ซามูเอล ฟินซ๊ รับบท Mr. Augustine
โมโจ รอวลีย์ รับบท Bruiser Streetfighter
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สเปน  สหรัฐ  โปแลนด์
สเปกโทรกราฟความละเอียดสูงก็อดเดิร์ด

สเปกโทรกราฟความละเอียดสูงก็อดเดิร์ด (อังกฤษ: Goddard High Resolution Spectrograph; GHRS หรือ HRS) เป็นเครื่องวัดสเปกโทรกราฟที่ติดตั้งอยู่บนกล้องโทรทรรศน์อวกาศฮับเบิล ซึ่งต่อมาถูกเปลี่ยนแทนที่ด้วยกล้องใกล้อินฟราเรดและสเปกโทรมิเตอร์หลายวัตถุ (Near Infrared Camera and Multi-Object Spectrometer; NICMOS) เมื่อปี ค.ศ. 1997
ข้อมูลพื้นฐาน

สิ่งที่วัด: สเปกโทรกราฟ อัลตราไวโอเลต
ความยาวคลื่น: 1050 ถึง 3200 Å (105 ถึง 320 nm)
Resolving Power at 1200 Å (120 nm)
ต่ำ - 2,000 (0.6 Å หรือ 60 pm, หรือจากปรากฏการณ์ดอปเปลอร์ที่ 150 กิโลเมตร/วินาที)
ปานกลาง - 20,000 (0.06 Å หรือ 6 pm, 15 กิโลเมตร/วินาที)
สูง - 100,000 (0.012 Å หรือ 1.2 pm, 3 กิโลเมตร/วินาที)
แหล่งข้อมูลอื่น

สเปกโทรกราฟความละเอียดสูงก็อดเดิร์ด จากสถาบันวิทยาศาสตร์กล้องโทรทรรศน์อวกาศ
| ด ค กกล้องโทรทรรศน์อวกาศฮับเบิล |
| --- | --- | --- |
| เครื่องมือวัดและอุปกรณ์ ในปัจจุบัน |  กล้องสำรวจขั้นสูง (ACS)  สเปกโทรกราฟต้นกำเนิดจักรวาล (COS)  เซ็นเซอร์นำทางความละเอียดสูง (FGS)  กล้องใกล้อินฟราเรดและสเปกโทรมิเตอร์หลายวัตถุ (NICMOS)  สเปกโทรกราฟถ่ายภาพกล้องโทรทรรศน์อวกาศ (STIS)  กล้องถ่ายภาพสนามกว้าง 3 (WFC3)  |  |
| เครื่องมือวัดและอุปกรณ์ ก่อนหน้า |  เครื่องแก้ไขภาพกล้องโทรทรรศน์อวกาศ (COSTAR)  กล้องถ่ายภาพวัตถุมัว (FOC)  สเปกโทรกราฟวัตถุมัว  (FOS)  สเปกโทรกราฟความละเอียดสูงก็อดเดิร์ด  (GHRS/HRS)  เครื่องวัดความสว่างความเร็วสูง (HSP)  กล้องถ่ายภาพสนามกว้างและดาวเคราะห์ (WFPC)  กล้องถ่ายภาพสนามกว้างและดาวเคราะห์ 2 (WFPC2)  |  |
  หมวดหมู่   คอมมอนส์
สเปกโทรกราฟวัตถุมัว

สเปกโทรกราฟวัตถุมัว (อังกฤษ: Faint Object Spectrograph; FOS) เป็นเครื่องมือสเปกโทรกราฟที่ติดตั้งบนกล้องโทรทรรศน์อวกาศฮับเบิล ต่อมาถูกถอดออกแทนที่ด้วยสเปกโทรกราฟถ่ายภาพกล้องโทรทรรศน์อวกาศในปี ค.ศ. 1997